2020. gada 5. maijā Noteikumi Nr. 259

Rīgā (prot. Nr. 30 5. §)

**Grozījumi Ministru kabineta 2016. gada 1. marta noteikumos Nr. 118 "Noteikumi par finanšu instrumentu un fondu fonda īstenošanas kārtību darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" un 3.1.2. specifiskā atbalsta mērķa "Palielināt straujas izaugsmes komersantu skaitu" pasākumu ieviešanai"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 14. punktu

Izdarīt Ministru kabineta 2016. gada 1. marta noteikumos Nr. 118 "Noteikumi par finanšu instrumentu un fondu fonda īstenošanas kārtību darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" un 3.1.2. specifiskā atbalsta mērķa "Palielināt straujas izaugsmes komersantu skaitu" pasākumu ieviešanai" (Latvijas Vēstnesis, 2016, 44. nr.; 2018, 90. nr.; 2019, 22. nr.) šādus grozījumus:

1. Izteikt 3. punkta ievaddaļu šādā redakcijā:

"3. Fonda ietvaros kopējais pieejamais publiskais finansējums 3.1.1. un 3.1.2. specifiskajam atbalsta mērķim ir Eiropas Reģionālās attīstības fonda finansējums 101 000 000 *euro* apmērā:".

2. Svītrot 4. punktu.

3. Svītrot 6. punktu.

4. Izteikt 7.3. apakšpunktu šādā redakcijā:

"7.3. līdz 2023. gada 31. decembrim 3.1.1. specifiskā atbalsta mērķa ietvaros sasniedzamais iznākuma rādītājs atbilstoši darbības programmā "Izaugsme un nodarbinātība" noteiktajam:

7.3.1. to komersantu skaits, kuri saņem finansiālu atbalstu, kas nav granti, – 1030 komersanti;

7.3.2. atbalstīto jaunizveidoto komersantu skaits – 160 komersanti;

7.3.3. privātais finansējums, kas piesaistīts publiskajam finansējumam, – 280 000 000 *euro*;".

5. Svītrot 13. punktā vārdus un skaitli "ievērojot šo noteikumu [4. punktu](https://likumi.lv/ta/id/280634#p4)".

6. Svītrot 28. punktā vārdus un skaitli "kā arī ievērojot šo noteikumu [4. punktu](https://likumi.lv/ta/id/280634#p4)".

Ministru prezidents A. K. Kariņš

Ekonomikas ministrs J. Vitenbergs